b"\n_START_ARTICLE_\nAulie-At\xc3\xa0\n_START_PARAGRAPH_\nAulie-At\xc3\xa0 s\xc3\xb3n unes muntanyes del Kazakhstan a la prov\xc3\xadncia de Jambyl, a la frontera amb Kirguizistan. En aquestes muntanyes hi ha el fam\xc3\xb3s pas del riu Talas on modernament hi ha la ciutat de Taraz, abans Aulie-At\xc3\xa0 (per\xc3\xb2 m\xc3\xa9s antigament Taraz, si b\xc3\xa9 no ocupava el mateix lloc que la moderna)._NEWLINE_El pas permetia antigament la comunicaci\xc3\xb3 entre l'Iran i el Turquestan. Es dividia en dues rutes, una cap a l'oest que portava a la zona de la mar d'Aral, i una cap a l'est que porta cap a Chimkent. Avlie Ata (Sant Patr\xc3\xb3) \xc3\xa9s el nom que li donaven els quirguisos i contenia la tomba de Kara Khan descendent de Shaykh Ahmad Yasavi. A uns 15 km, a la vora del riu, a les arenes de Muyun Kum, hi ha les ru\xc3\xafnes d'una antiga ciutat anomenada pels natius com Tiume Qent i conegudes con Tash Kurgan o Akjyr Tash (Akhyr Tepe); les ru\xc3\xafnes estan a uns 40 km de Taraz. El viatger xin\xc3\xa8s Chang Chung les va visitar i descriure el 1221.\n_START_SECTION_\nRefer\xc3\xa8ncia\n_START_PARAGRAPH_\nHoworth, Henry Hoyle. History of the Mongols, from the 9th to the 19th Century. Part II, division I. The so-called tartars of Russia and Central Asia.  Londres: Longmans, Green and Co, 1880."